1) દીકરીનો ઉછેર. મહત્તમ ઘરો નાનપણ થી જ દીકરીને પારકા ઘરની ઘણીને ઉછેરવામાં આવે છે. એને વાતે વાતે ટોકવામાં આવે. આમ નહિ બેસવું થી લઈને આમ નહિ કરવું જેવી તમામ બાબતે. થોડી જ મોટી થાય ને એને સાસરીમાં જઈને આમ કરીશ તો એ લોકો કહેશે કે તારી માં એ તને સંસ્કાર નથી આપ્યા કરીને એના મનમાં સાસરી માટે ભય પેદા કરવામાં આવે છે. એના મનમાં સાસરીની એક ચોક્કસ છાપ ઉપસાવી કાઢવામાં આવે છે. શા માટે આપણે આપણી દીકરીને આપણી પોતાની દીકરી તરીકે ના ઉછેરીએ? આ બધી વાતો તો ત્યારની હતી જયારે બાળ-લગ્ન કરાવી દેવામાં આવતા હતા. આપણે બાળ લગ્ન ની પ્રથા તો નાબૂદ કરી પણ એની સાથે સંકળાયેલી બાકીની વાતો હજી પણ ચાલતી જાય છે. વળી ઘરમાં ભાય હોય અને એને કઈ ના કહે અને વાતે વાતે દીકરીને જ ટોકે એટલે એના મનમાં પણ ક્યાંકને ક્યાંક એક છૂપો અણગમો ઉભો થાય. નાનપણ થી એ જ શીખવીએ કે છોકરીએ જ બધું સહન કરવાનું પુરુષો તો જલસા જ કરે એટલે પછી એ વાત એના મનમાં એટલી ઠસી જાય કે એકાદ વાતે પણ કઈ સમાધાન કરવાનું આવે એટલે બધું સ્ત્રીએ જ સહન કરવાનું હોય વળી વાત મનમાં ઊંડાણમાંથી બહાર આવે અને જ્વાળામુખી ફાટે. ઉછેરની રીત બદલવી જ પડશે બાકી આ સમાજમાંથી લગ્ન પ્રથાનો અંત થઇ જશે.